…У 2007 годзе паэтычныя вышукі Раісы Баравіковай былі выкладзены ў кнізе выбранай паэзіі “Дрэва для райскай птушкі”. Яшчэ за дзесяцігоддзе перад гэтым была іншая кніга выбранага – “Сад на капялюшыку каханай”. Ведаю, што шмат хто з чытачоў захоўвае гэтыя выданні як кнігі, да якіх можна звяртацца і ў сцюжу, і ў іншую непагадзь. У часіны душэўнай непагадзі… Яе, Раісы Баравіковай, паэзія выратоўвае, лечыць, духоўна ўзвышае. А ці не гэта галоўнае?!.